钦定古今图书集成/方舆汇编/职方典/第1324卷 > 《岭头谒张文献祠》郭棐
## 钦定古今图书集成/方舆汇编/职方典/第1324卷 > 《岭头谒张文献祠》郭棐

丞相祠高庾岭阳，绿槐翠柏郁苍苍。当年风度云霄
迥，异代丹青日月光。古栋流霞虚掩映，画檐飞鹤晚
回翔。重来趋谒心殊愧，勋业无成鬓已霜。

《晋书陶侃传》：“王敦深忌侃功，左转广州刺史。侃进至
始兴，先是广州人背刺史郭讷，迎长沙人王机为刺
史。机复遣使诣王敦，乞为交州，敦从之，而机未发。会
杜弘据临贺，因机乞降，劝弘取广州。弘遂与温邵及
交州秀才刘沉俱谋反。或劝侃且住始兴，观察形势，
侃不听，直至广州，弘遣使伪降，侃知其诈，先于封口”
起发石车。俄而弘至，知侃有备，乃退。侃追击破之，执
刘沉于小桂。又遣部将许高讨机，斩之，传首京都。诸
将皆请乘胜击温邵，侃笑曰：“吾威名已著，何事遣兵，
但一函纸自足耳。”于是下书谕之，邵惧而走，追获于
始兴。以功封柴桑侯。

《府志》：“成帝咸和三年秋九月，前交州刺史张琏据始
兴反，镇南司马曾勰等击破之。”

《晋书卢循传》：“义熙中，刘𥙿伐慕容超。循所署始兴太
守徐道覆，循之姊夫也，使人劝循乘虚而出，循不从。
道覆至番禺说，循乃从之。初，道覆密欲装舟舰，乃使
人伐船材于南康山，伪云将下都货之。后称力少不
能得致，即于郡贱卖之，价减数倍。居人贪贱，卖衣物
而市之。赣石水急，出船甚难，皆储之，如是者数四，故”
船板大积，而百姓弗之疑。至是，按卖券征取，无敢隐
者。乃并力装之，旬日而办，遂举众反。

《府志》：“梁武帝天监二年，广州前刺史徐元瑜罢归，至
始兴，会始兴人士作乱，掠元瑜财物，元瑜走归广州，
借兵于新太守乐蔼，托欲讨贼而实谋袭之。蔼觉，诛
元瑜。梁加蔼征卤将军。”按《南史》，梁不发兵讨始兴，则
变乱之事，亦元瑜饰言也。

《梁书兰钦传》：“钦都督衡州三郡兵，讨始兴叛蛮，至即
破之，封安怀县男。”

《通鉴纲目》：“𥙿，钦之弟也。起兵攻始兴内史萧绍基，夺
其郡，入据之。遂诱始兴等十郡，攻监衡州事欧阳𬱟。
𥙿以兄钦与𬱟有旧，遣招之，不从。广州刺史萧勃使
陈霸先救之，悉擒𥙿等，勃因以霸先监始兴郡事。”
《府志》：“萧勃在广州，兵强位重。梁主绎甫定江表，深患
之。以王琳代为刺史，以勃为晋州刺史。琳至小桂岭，

《陈书欧阳𬱟传》：“岭南扰乱，高祖授𬱟安南将军，始兴
县侯。未至岭南，𬱟子纥已克始兴。及𬱟至，岭南诸郡
皆慑伏，仍进广州，尽有越地。自海道及东岭，奉使不
绝。”

《府志》：“文郁前军丁法洪于跖口生俘傅泰。”于是萧孜、
徐孝顷军退走，欧阳𬱟乃退入泥溪，作城自守。文郁
遣严威将军周铁虎与长史陆山才袭𬱟，擒之，送𬱟
于霸先。湘州刺史陈法武、前衡州刺史谭远于始兴
攻勃，杀之。霸先遣安都攻萧孜，孜降。徐孝顷退走新
吴，广西平。夏四月癸酉，曲赦江、广、衡诸州。

陈太建元年春正月，以护军将军沈恪为广州刺史，
未至岭，前刺史欧阳纥举兵距之。二年，章昭达倍道
行，至始兴，擒欧阳纥送建康，伏诛，广州平。

《唐书》：“元宗开元四年夏五月，诏内供奉左拾遗张九
龄开凿大庾岭新路。”

《府志》：肃宗至德二年，上皇遣中使祭始兴文献公张
九龄。按《通鉴》：“九龄豫知安禄山必反，劝明皇诛之。至
是上皇思其言，为之流涕，遣中使祭之，厚恤其家。”
《府志》：“宋太祖开宝四年辛未，潘仁美征岭南，克雄州。”
《明一统志》：“天禧时，凌皓为保昌令，大兴水利，开导江
水，民感其德，至今号曰凌江。”

《府志》：“皇祐五年，知雄州萧渤预筑城以备侬寇。”
《明一统志》：“大观中，范处厚知南雄州时举八行，广东
十五郡无应者。处厚加意搜剔，得谭焕、欧阳玨、许孜
三人，以其行闻于上。”

《府志》：“宁宗嘉定二年己巳，江西峒贼犯境，进义副尉
梁满战于柯水坳，死之。”

嘉定三年庚午夏四月，郴州寇李元励犯南雄州，知
州赵与偰率其子监庙汝振、司法参军黄枢拒战，皆
死之。按《宋史》，是岁十月推恩南雄州战殁将士。
《明一统志》：“嘉定间，知南雄州黄庶询民疾苦，增修凌、
涟二陂，郡人利之。”

黄宬绍定间，知南雄州。初久旱，宬至，祷立应，雨三日，
岁大熟。又民苦赋役之重，宬奏蠲之。

《府志》：“元顺帝至正十六年丙申，伪汉平章熊天瑞陷
南雄路，分部将蔡兴守之。”

至正二十五年春正月乙巳，明大将军、中书平章政
事常遇春取赣州，伪将蔡兴以城降。

《明一统志》：“洪武初，叶景龙为南雄知府，见城西河塘
村地干旱，筑陂引凌江水灌田，民怀其惠，号曰叶公
陂。”

《府志》：“嘉靖三十七年戊午春二月，龙南贼犯始兴、石
坑等处，知府章接御之，败绩。”

嘉靖四十二年癸亥，南雄庠士焉正国城延村。先是，
辛酉、壬戌间，龙南盗起，正国请于当事，愿“自筑延村
水城”御盗，不费官帑。至是落成。

万历十七年己丑，始兴流民黄辛满等谋逆，同知王
应麟擒灭之。先是，流民黄辛满纠合流僧李圆朗，以
妖术煽诱乡民邓德胜等谋逆。署府事同知王应麟
阴使人缚朗等于桃源隘，缚胜等于河南岭。奏记两
台，随蒙钦赏。

崇祯四年夏四月，贼陈万破始兴，执县令荆廷钰。冬
十二月，贼复集乌迳等处。知府金廷璧御之，贼遁走。
先是，雄郡遭水患，府城多圮，知府金廷璧朝夕督修，
至是完工。冬十二月，贼复大聚。时兵防未设，廷璧昼
则操练乡勇，夜则率民登陴。内外城上，各用竹竿垂
灯，每垛一灯，每灯二十，以绳贯联，用二人守之，每一
“灯动，则众灯俱动。贼侦知城守人多，不敢逼近。”随乞
各郡援师，会阳电兵至，入城守御。旬馀，贼遂解去。
崇祯十一年戊寅春，贼围韶州，雄人震恐，知府吴之
京率师黄塘御之。

《明一统志》：“汉武帝时，杨仆为楼船将军，击南越，出豫
章，下浈水。”今保昌县有楼船水，即其地。

《张九龄》，始兴人，为唐贤相以始兴为曲江县地故天
下以“曲江公”称之。

《通志》：“越王子孙在丹阳乡，更姓梅梅里”是也。今豫章
三十里有梅岭，当古驿道，相传将军梅𫓶居台岭，因
呼梅岭云。《正义》曰：据地志，梅岭在乾化县东北二十
八里，即唐张九龄开凿大庾之路。九龄诗：尝蓄名山
意，兹为世网牵。征途屡及此，初服已非然。日落青岩
际，溪行绿篠边。去舟乘月后，归鸟息人前。数曲迷幽
“嶂，连圻触暗泉。林深风绪结，遥夜客情悬。非梗胡为
泛，无膏亦自煎。不知于役者，为乐在何年。”

《水经注》：“涟溪山即大庾岭也，五岭之最东矣，故曰东
峤山。”斯则改装之次，其下船路名连溪，连水南流，注
于东溪，东溪亦名东江。又曰：始兴水。又西，邪阶水注
之。水出县东南邪阶山，水有别源，曰巢头，重岭衾泷，
湍奔相属，祖源双注，合为一川。水侧有鼻天子城，鼻天子所未闻也。邪溪水又西北，注于东江。

《曲江集：酬王履震游园林见诒》，有“宅生惟海县，素业
守郊园”之句。始兴南山下有林泉，常卜居焉。《荆州卧
病，有怀此地有》“出处各有在，何者为陆沉”之句。曰：“世
路有彝坦，孟门林岖嵚。”惧林甫之害也，曰：“云间月孤
秀，山下面清深。萝茑自为幄，风泉何必琴。”怀隐居之
乐，忘其彝险矣。《与弟游家园》，有“定省荣君赐，来归是
昼游”之句曰：“积善家方庆，恩深国未酬。”则是九皋辈
得请之时也。林亭寓言有“因依自有命，非是隔阳和。”
疑在自荆归休之日。盖家园实在今始兴县，故《南雄
志》载之。